HI JESU-KRISTO 
LA AN NAGTATALWAS 


Mag-aanak hiya hin lalake, ngan pagngangaranan mo hiya 
hin Jesus, kay hiya an magtatalwas han iya mga tawo tikang 
han ira mga sala. Mateo 1:21 


Kay hinigugma gud han Dyos an kalibutan, sanglit iginhatag 
niya an iya bugtong nga Anak, basi an ngatanan nga natoo 
ha iya diri mawara, kundi magkaada kinabuhi nga waray 
katapusan. Juan 3:16 


Hi Jesus nagsiring ha iya: Ako an dalan, an kamatuoran, ngan 
an kinabuhi. Waray makakakadto ha Amay kon diri pinaagi 
ha akon. Juan 14:6 


Kay waray lain nga ngaran ha sirong han langit nga iginhatag 
ha mga tawo, nga pinaagi hito matatalwas kita. 
Mga Buhat 4:12 


Kay una han ngatanan iginhatag ko ha iyo an akon 
nakarawat, nga hi Cristo namatay tungud han aton mga sala 
sumala han Kasuratan; ngan nga hiya iginlubong, 


ngan nga hiya nabanhaw ha ikatulo ka adlaw 
sumala han mga kasuratan: 1 Corinto 15:3-4 Y + 


Pinaagi ha iya gintubos kita, ginpasaylo an 

aton mga sala, sumala han kahuraan han iya 

grasya. Mga Taga-Efeso 1:7 And the nimis first be pukilahed 
among all n 


ations. MARK 13:10 


May-ada upat nga kamatuoran nga kinahanglan naton masabtan hin 
bug-os: 

1. Hinigugma gud kamo han Dios. 

Karuyag niya nga magkaada ka hin kinabuhi nga waray katapusan ha 
langit upod Niya. 

Kay hinigugma gud han Dyos an kalibutan, sanglit iginhatag niya an 
iya bugtong nga Anak, basi an ngatanan nga natoo ha iya diri 
mawara, kundi magkaada kinabuhi nga waray katapusan. Juan 3:16 
Karuyag Niya nga magkaada ka hin hura ngan makahuluganon nga 
kinabuhi kaupod Niya. 

An kawatan nakanhi hin pangawat, pagpatay, ngan pagbungkag. 
Kinmanhi ako basi magkaada hira kinabuhi, ngan magkaada hira hin 
hura nga kinabuhi. Juan 10:10 


Ha luyo hini, damo nga tawo an diri nakakaeksperyensya hin 
makahuluganon nga kinabuhi ngan diri sigurado kun mayda hira 
kinabuhi nga waray katapusan tungod kay... 

2. An tawo makasasala ha kinaiya. Amo nga bulag hiya ha Dios. 
An ngatanan nakasala. 

Kay an ngatanan nagpakasala, ngan kulang han himaya han Dios: 
Mga Taga-Roma 3:23 

Kay an gugma ha salapi amo an gamot han ngatanan nga karat-an... 
1 Timoteo 6:10 

An suhol han sala amo an kamatayon. 

Kay an suhol han sala amo an kamatayon... Roma 6:23 


An Biblia nag-uunabi hin duha nga klase hin kamatayon: 

e Pisikal nga kamatayon 

Sugad nga an mga tawo mamatay hin makausa, ngan katapos hini 
paghukman hira. Mga Hebreohanon 9:27 

e Espirituwal nga kamatayon o waray kataposan nga pagbulag ha 
Dios ha impyerno 

Kundi an mga maglilisang, mga waray pagtoo, mga mangil-ad, mga 
parapamatay, mga makighilawas, mga salamangkero, mga 
nagsisingba hin mga diyosdiyos, ngan ngatanan nga mga buwaon, an 
ira bahin mahingangadto ha linaw nga naglalaga hin kalayo ngan 
asufre: nga amo an ikaduha nga kamatayon. Pahayag 21:8 


Kun an tawo nahibulag ha Dios tungod han iya sala, ano an 
solusyon hini nga problema? Agsob naton hunahunaon nga an 
mga solusyon amo an: relihiyon, mag-opay nga buhat, ngan 
mag-opay nga pamatasan. Pero usa la an solusyon tikang ha 
Dios. 

3. Hi Jesukristo amo la an dalan ngadto ha langit. 

Ini an deklarasyon han Dios. 

Hi Jesus nagsiring ha iya: Ako an dalan, an kamatuoran, ngan 
an kinabuhi. Waray tawo nga makakakadto ha Dios nga Amay 
kon diri pinaagi ha akon. Juan 14:6 


Ginbaydan niya an bug-os nga sirot han aton mga sala. 

Kay hi Cristo namatay liwat hin makausa tungod han mga sala, 
an matadong para han mga diri matadong, basi dad-on kita 
niya ngadto ha Dyos. 1 Pedro 3:18 

Pinaagi ha iya gintubos kita, ginpasaylo an aton mga sala, 
sumala han kahuraan han iya grasya. Mga Taga-Efeso 1:7 
May-ada hiya han saad han kinabuhi nga waray kataposan. 

An natoo ha Anak may-ada kinabuhi nga waray kataposan. 
Ngan an diri natoo ha Anak diri makakakita han kinabuhi: kondi 
an kasina han Dios nagpapadayon ha iya. Juan 3:36 

Kay an suhol han sala amo an kamatayon, kundi an regalo han 
Dyos amo an kinabuhi nga waray katapusan pinaagi kan 
Jesu-Cristo nga aton Ginoo. Mga Taga-Roma 6:23 


4. Kinahanglan naton tumoo kan Jesukristo para matalwas. 
An aton katalwasan tungod han grasya han Dios pinaagi han 
pagtoo kan Jesukristo. 

Kay pinaagi han grasya kamo natalwas pinaagi han pagtoo; 
ngan ito diri tikang ha iyo ngahaw, kondi ito hatag han Dios: 
diri tungod ha iyo mga buhat, basi waray bisan hin-o nga 
maghambog. Mga Taga-Efeso 2:8-9 

Kay matatalwas an bisan hin-o nga natawag ha ngaran han 
Ginoo.” Mga Taga-Roma 10:13 


Pag-ampo han Makasasala 

lg-ampo ini nga may pagtoo: 

Ginoo Jesus, damo nga salamat han imo paghigugma ha akon. 
Gin-amin ko nga makasasala ako ngan nangangaro ako hin pasaylo 
ha imo. Salamat han imo kamatayon ha krus, paglubong, ngan 
pagkabanhaw para mabaydan an ngatanan ko nga mga sala. 
Nasarig ako ha imo nga akon Ginoo ngan Manluluwas. 
Ginkakarawat ko an imo regalo nga kinabuhi nga waray katapusan 
ngan igintutubyan ko ha imo an akon kinabuhi. Buligi ako hin 
pagtuman han ngatanan mo nga mga sugo ngan magin 
makaruruyag ha imo atubangan. Amen. 


Kon nagsarig ka kan Jesukristo, an masunod an nahitabo ha imo: 

e Yana, mayda ka kinabuhi nga waray katapusan upod han Diyos. 
Ngan amo ini an kaburut-on han nagsugo ha akon, nga an 
ngatanan nga makakita han Anak ngan tumoo ha iya magkaada 
kinabuhi nga waray kataposan, Juan 6:40 

e An ngatanan mo nga mga sala ginbaydan ngan ginpasaylo na. 
(naglabay, yana, tidaraon) 

Kondi hi Juan, katapos maghalad hin usa la ka halad para ha mga 
sala, liningkod hiya ha too han Dios; Mga Hebreohanon 10:12 

e Bag-o kamo nga binuhat ha atubangan han Dios. Tinikangan na 
ini han imo bag'o nga kinabuhi. 

Busa kon an tawo aada kan Kristo, hiya bag-o nga binuhat, kitaa, 
an ngatanan nga mga butang nagin bag-o. 2 Mga Taga-Korinto 5:17 
e Nagin anak ka han Diyos. 

Kundi an ngatanan nga kinarawat ha iya, gintagan niya hin gahom 
nga mahimo nga mga anak han Dyos, bisan adton mga natoo han 
iya ngaran. Juan 1:12 


An mag-upay nga buhat diri paagi para kita matalwas, kundi usa 
nga pamatuod o bunga han aton katalwasan. 

Kay mga hinimo kita han Dyos, ngan ginhimo kita dida kan Cristo 
Jesus ha mga mag-upay nga buhat, nga igin-andam na han Dyos 
basi makagbuhat kita dida hito. Mga Taga-Efeso 2:10 
Bendisyonan ka han ginoo! 


